TÁMOP 3.1.4

Kispesti Deák Ferenc Gimnázium
1192 Budapest, Gutenberg krt. 6
Tel: 1-347 9040, Fax: 1-347 9046
Mail: gimnazium@deak.kispest.hu
Web: deak.kispest.hu

Programok a Deák Gimnáziumban

A tanév utolsó 3 hetében Erkel Ferenc születésének 200. évfordulójára emlékezve a TÁMOP 3.1.4 pályázat keretében projektheteket tartott a Deák Ferenc Gimnázium. Minden délben szerveztünk ’Ki nyer ma?’ vetélkedőt, feltettük ’ A nap kérdését’ illetve meghallgattuk  ’A nap zenéjét’. A sokszínű programok keretében többek között internetes feladatlapot oldottak meg a diákok, ellátogattunk Erkel Ferenc sírjához, vezetésen vettünk részt az Operaházban, megnéztük az Erkel Ferenc életéről készült filmet, fordító versenyt rendeztünk, a fővárosban felkutattuk Erkel életének nevezetes állomásait.  A diákok által készített tablókból, díszletekből,  fotóképregényekből  kiállítást szerveztünk.  Az osztályok ivónóta-éneklő versenyen mérhették össze tudásukat. Jelentős esemény volt az iskola életében, hogy a kertünkben lévő hatalmas fák árnyékában, nagyon hangulatos környezetben az Operaházy borlovagok színvonalas előadását élvezhettük. A projekt zárásaként Gyulára, Erkel Ferenc szülővárosába kirándult több osztály, ahol kooperatív feladatok megoldásával emlékeztünk az évfordulóra. A versenyeken győztes osztályok az évzárón, június 24-án vehették át jutalmukat. 
Ezzel a programmal véget ért a TÁMOP 3.1.4 kompetencia alapú oktatás bevezetését szolgáló pályázat, melynek keretében többek között bevezettünk új tanulásszervezési eljárásokat: két témahetet, és 2 projekthetet szerveztünk, megvalósítottuk  a második félévtől a tantárgytömbösítést, a moduláris oktatást, az órák több mint 25%-ban digitális eszközök segítségével oktattunk. Jó gyakorlatokat dolgoztunk ki és vettünk át más intézménytől. A programba bevont pedagógusok 120 órás továbbképzésen vettek részt. 
A pályázat alapvető célja volt a sikeres munkaerő-piaci alkalmazkodáshoz szükséges, az egész életen át tartó tanulás megalapozását szolgáló képességek fejlesztése és a kompetencia alapú oktatás elterjesztése a magyar közoktatási rendszerben, ami hozzájárul a foglalkoztatási helyzet javításához. Ennek érdekében a pályázat a kompetencia alapú oktatás módszertanának és eszközeinek széleskörű elterjesztését célozta meg, a pedagógusok módszertani kultúrájának korszerűsítését, a tanulók képességeinek és kulcskompetenciáinak egyénre szabott fejlesztését és megerősítését.